title: Ernst Haeckel
text: Ernst Heinrich Philipp August Haeckel (Brandenburgo (Alemania), 16 de febrero de 1834 - † 9 d'agosto de 1919), tamién escrito von Haeckel, estió un naturalista, biologo, filosofo, medico, artista y profesor universitario alemán. Ernst Haeckel fició lo primer árbol chenealochico d'as especies vivas, creyó muitos d'es neolochismos d'a biolochía moderna como filochenia u ecolochía, y aportó un nuevo reino t'a clasificación taxonomica d'es sers vivos: es protistas.
  
  Haeckel, a més, promovió la obra de Charles Darwin en Alemania y desembolicó la suya polemica teoría d'a recapitulación postulando que es organismos, mientres o suyo creiximiento embrionario y post-embrionario (ontochenia de l'organismo), pasan per una seqüencia d'estaus a on pareixen més que més ent'as especies d'as qualas en son descendients. Ell resumió iste concepto en a frase "la ontochenia recapitula la filochenia".
  
  As obras artisticas de Haeckel incluyen més de 100 ilustracions en color sobre animals y creyaturas marinas, belunas d'as qualas fuoron feitas en as Islas Canarias. Como a filosofo, Haeckel escribió Die Welträthsel (1895-1899) (en aragonés, l'Enigma de l'Universo) y la obra Freedom in Science and Teaching (1877) (A libertat en a sciencia y l'amostranza) que feba claras referencias ent'a necesidat d'introducir a Teoría d'a Evolución en es sistemas educativos.
  
  Vinclos externos 
  
  Biologos d'Alemanya
  Filosofos d'Alemanya
  Medicos d'Alemanya
  Muertos en Jena
  Naixius de Potsdam
  Naturalistas d'Alemanya
  1834 (naixencias)
  1919 (muertes)